بعد نجاح مخصماك.. نوال عبدالشافي تطرح أحدث أغنياتها «يا خيبتو»
كتب:
أحمد شعراني
07:55 م | الخميس 09 مايو 2024
نوال عبد الشافي
طرحت المطربة نوال عبدالشافي صاحبة أغنية «مخصماك»، أحدث أعمالها التي تحمل اسم «يا خيبتو»، وصورتها على طريقة الفيديو كليب، وهى من كلمات مصطفى حدوتة، ألحان وليد العطار، توزيع كلوبيكس، وإخراج نيروز أبو زيد.
وظهرت نوال خلال الفيديو، بإطلالة فتاة ترتدي جلابية فلاحي ولوك جديد، نال إعجاب الجمهور.
وطرحت مؤخرا في موسم رمضان، المطربة نوال عبد الشافى، أغنية «خلصانة» من تتر مسلسل فراولة بطولة الفنانة نيللى كريم، وشاركها فى الغناء فريق المدفعجية، وهى من كلمات محمود عليم، ألحان نور عز العرب، وتوزيع هاني يعقوب.
وتقول كلمات الأغنية:
انا حاطه عينيا عليه
انا عارفه بيعمل ايه
لا وكمان مش هغلب فيه
لسه صغير مش قدى
يمشى اعرف رايح فين
ييجى اعرف جى منين
كلم مين وقعد مع مين
انا اخباره كلها عندى
ياخيبتو
يا ويله يا مصيبته
يا نهاره ويا سواد ليلته
لو فكر يوم يزعلنى
ياحوستو
ده يتقطم وسطه
لو هتهلوسله هلوسته
ويفكر يوم يغيب عنى
لو راح ف مكان ومقالش
مع ان ده مابيحصلش
عيني عليه ومابغفلش
والعصفوره تيجى تقولى
انا من غير م امشى وراه
طول الوقت مراقباه
واعرف مين اللى معاه
انا كل حاجه بتوصلى
يا حظو
لو شيطانه وزو
انه يجرب معايا حظه
ويبص لواحده تاني غيري
ياغلبه
وياوجع قلبه
ده بشوقه وذنبه على جنبه
لو راح اي حته من غيري
لو سابنى وراح مشوار
بلقُطه وكإني رادار
بعرف كل الأخبار
من اولها ل اخرها
انا واثقه انه مايغلطش
انا عارفه انه مايقدرش
لكن برضو انا مضمنش
في حاجات يقدر يعملها
ياخيبته
ياويله يامصيبته
يانهاره وياسواد ليلته
لو فكر يوم يزعلنى
ياحوسته
ده يتقطم وسطه
لو هتهلوسله هلوسته
ويفكر يوم يغيب عنى